Vrou vas ná hond haar baba ronddraŉ Vrou is in hegtenis geneem in KwaZulu-Natal nadat haar baba se lyk deur ŉ hond rondgedra is. ŉ Polisiewoordvoerder, lt. kol Zandra Wiid, sê inwoners van Umtentweni het Woensdagmiddag die polisie in kennis gestel nadat hulle gesien het hoe ŉ hond ŉ baba se lykie in sy bek ronddra. Die lykie is onthoof en het ook nie arms gehad nie. Die polisie is na ŉ huis gelei van ŉ vrou wat onlangs ŉ baba gehad het, maar die baba is die afgelope paar weke nie opgemerk nie. ŉ 29-jarige vrou is in hegtenis geneem en aangekla van moord. Sy sal binnekort in die hof verskyn.